|  |  |  |
| --- | --- | --- |
| ҚАЗАҚСТАН РЕСПУБЛИКАСЫ БІЛІМ ЖӘНЕ ҒЫЛЫМ МИНИСТРЛІГІҚ.ЖҰБАНОВ атындағы АҚТӨБЕ ӨҢІРЛІК УНИВЕРСИТЕТІ Ақтөбе қаласы | C:\Users\UserPC\Desktop\цв0.png | МИНИСТЕРСТВО ОБРАЗОВАНИЯИ НАУКИ РЕСПУБЛИКИ КАЗАХСТАНАКТЮБИНСКИЙ РЕГИОНАЛЬНЫЙ УНИВЕРСИТЕТ им. К.ЖУБАНОВАГород Актобе |

**АҚПАРАТТЫҚ ХАТ**

**ҚҰРМЕТТІ «ДЕФЕКТОЛОГИЯ» БІЛІМ БАҒДАРЛАМАСЫ БОЙЫНША РЕСПУБЛИКАЛЫҚ ПӘНДІК ОЛИМПИАДАҒА ҚАТЫСУШЫЛАР!!!**

Сіздерден Қ.Жұбанов атындағы Ақтөбе өңірлік университеті Педагогика факультеті базасында 2020 жылдың 27 қарашасында **қашықтағы форматта** «5В010500 (6В01901)-Дефектология» білім бағдарламасы бойынша ұйымдастырылатын Республикалық студенттер олипиадасының /*бұдан әрі РСО*/ ІІ-ші кезеңінің Ережесімен танысуды сұраймыз.

**1. Қашықтағы форматта** ұйымдастырылатын РСО-ға онлайн тіркелу үшін **nauka\_pedfak@mail.ru** электронды почтасына 2020 жылдың 17 қарашасына дейін сұраныс хат жіберулеріңіз сұралады (*Қосымша А*).

**2. РСО басталуы – 2020 жылдың 27 қарашасында, Ақтөбе қаласының уақыт белдеуімен сағат 10:00**

**3. Техникалық талаптар.** Әрбір қатысушы қай жерде болғандығына қарамастан Ғаламторға еркін шығу мүмкіндігі қарастырылған, сонымен қатар камерасы және микрофоны бар жеке дербес компьютер, ноутбук немесе смартфоны болуы шарт. Смартфонды немесе камераны қатысушының тек беті емес, барлық іс қимылы анық көрінетіндей етіп орнату қажет. Дербес компьютер немесе ноутбуктың камерасы мен микрофоны бар болса видеоконференцияға қатыса отырып, электронды пошта арқылы сұрақтарға жауап бере аласыз. Дербес компьютер немесе ноутбугыңызда арнайы микрофон мен камера болмаған жағдайда смартфон аркылы видеоконференцияға катысып, электронды пошта арқылы жауап беруге болады.

**4.** Республикалық студенттер олимпиадасы Zoom платформасында видеоконференция байланысы форматында ұйымдастырылады. Республикалық студенттер олимпиадасына қатысу үшін 2-3 курс студенттері құрамында 3 студенттен тұратын команда құрып, қатысуға өтінім беріп, сайтта тіркеуден өтуі керек www.zoom.us.

**Құрметті Республикалық пәндік олимпиада қатысушысы! Егер, Сіз видеоконференция байланысқа дербес компьютер немесе ноутбук арқылы шығатын болсаңыз А пунктіндегі ережемен, егер, смартфон арқылы байланысқа қосылсаңыз Б пунктіндегі ережемен танысып алуыңызды сұраймыз!**

***А. ДЕРБЕС КОМПЬЮТЕРЛЕР МЕН НОУТБУКТАРДЫ ТІРКЕУ***

****



1. [**www.zoom.us**](http://www.zoom.us). адресі бойынша жүріңіз. Қойыншаны басып тегін тіркеліңіз және электрондық жұмыс поштасын енгізіңіз.

2. Электронды поштаңызға келген автоматты сілтеме көрсетілген хаттың нұсқаулығына сай, сілтемені басыңыз

3. Атыңыз, фамилияңыз, пароль енгізіңіз

4. Сәтті тіркелу аяқталған соң, жүйеге кіріп «Конференцияны ұйымдастыру» тетігін басқан сәтте, автоматты түрде қосымша жүктеледі.

5. Арнайы қосымшаға кірген соң, «Конференцияға қатысу» батырмасын басыңыз.

***B. СМАРТФОНДАРҒА АРНАЛҒАН НҰСҚАУЛЫҚ***

Егер Сіз РСО қатысу үшін видеоконференцияға смартфон арқылы қосылатын болсаңыз, Сізге IOS үшін Apple App Store сайтына, Android үшін Google Play өтіп zoom қосымшасын немесе Zoom Cloud meetings қосымшасын жүктеп алуыңыз керек екендігін есіңізге саламыз. Одан әрі А1-А3 пункттерінде көрсетілгендей тіркеуден өтесіздер. Бағдарлама ашылған соң Сізге «Конференцияға қатысу» тетігін басу қажет.

Әрбір қатысушының қатысым өтінішінде көрсетілген электронды поштасына 27 қараша **күні таңертең сағат 10-00 да** видеоконференцияға қатысу үшін **сілтеме** келеді. Бұл кезге дейін Сіз Zoom жүйесіне тіркеліп, ашып отыруыңыз шарт. Тікелей байланыс кезінде әрбір қатысушы байланысқа қосылуына жауапты. **Қосымша ресурс көздерін, Ғаламторды / электронды поштадан бөлек/, үшінші тұлғалардың көмегін пайдалануға қатаң түрде тиым салынады.**

ZOOM платформасындағы видеобайланыс ұзақтығы **40 минут** болғандықтан, **ғылыми жоба презентациясын қорғау** **2020 жылдың 27 қарашасы** **күні** **дербес конференция қатысушының Идентификаторы ID 688-542-3641, пароль 242030**  бойынша **сағат 10:00** басталып, **түстен кейінгі уақытта** жалғасады. Уақыты қосымша видеобайланыс кезінде хабарланады.

**XІІ Республикалық студенттік пәндік олимпиада бағдарламасы**:

**І.** «Арнайы білім беру саласында инновациялық технологияларды қолдану» тақырыбында ғылыми жоба презентациясы (5-7 минут).

**Мақсаты:** арнайы білім беру саласындағы зерттеушілік іс-әрекетті қалыптастыру, оқытудың әртүрлі деңгейіндегі ерекше білім беру қажеттілігі бар балаларға білім беру ортасын құра алу, диагностикалық-кеңес беру жұмыстарын өткізе алу, ЕББҚ бар балалармен жұмыс жасау үлгісінің жолдарын көрсетуі.

***Бағалау критерийлері:***

* жобаның өзектілігі;
* инновациялылығы;
* күтілетін нәтижелер, алдағы жүзеге асырылуы;
* практикалық маңыздылығы;
* қорғау сапасы.

Жобаны командамен немесе бір қатысушы қорғай алады.

Жобаны қорғауда видео, презентация, сызбалар мен кестелер, иллюстрациялық материалдарды қолдануға болады.

Жобаны қорғауға берілетін уақыт: жобаны қорғау – 5 минут; сұрақтар мен жауаптарға – 2 минут.

**II. Тестілеу**

Мақсаты: «Арнайы педагогика» және «Инклюзивті білім беру» пәндерінен теориялық білім деңгейлерін анықтау (2, 3 курс)

Критерий: Бір тест тапсырушыға –**30 сұрақ** беріледі.

Тестілеуге команданың бір мүшесі қатыса алады.

Тестілеу уақыты – **30 минут**. Әрбір дұрыс жауапқа **1 балл** беріледі.

Жоба қорғау сәтті аяқталған соң, барлық қатысушыларға электронды пошталарына тест тапсырмалары салынады. Тест 30 сұрақтан тұрады. Бұл сұрақтарға жауап беруге поштаңызға хат жіберілген сәтте Сіздерден видеоконференция байланысында отырып, тестке қатысатын команданың бір мүшесі 30 минутта хат түскен поштаға жауап салуың сұралады.

Республикалық студенттер олимпиадасының комиссия құрамымен жұмыстар тексеріліп, жеңімпаздар анықталған соң университет сайтына қорытынды нәтиже жарияланады.

Олимпиада барысында туындаған сұрақтарыңызды Сіз ұйымдастыру комитетіне хабарласу арқылы анықтай аласыздар: **e-mail:** **nauka\_pedfak@mail.ru**

*Байланыс мәліметтері:*

**Есенғұлова Мейрамгүл Нұралықызы** – Педагогика факультеті бойынша ҒЗЖ жауапты, п.ғ.к., Қ.Жұбанов атындағы Ақтөбе өңірлік университетінің Психологиялық-педагогикалық және арнайы білім беру кафедрасының доценті; **тел**.: 87718183077, 87029850259

**Тогайбаева Айгулден Кадыровна** - п.ғ.к., Қ.Жұбанов атындағы Ақтөбе өңірлік университетінің Психологиялық-педагогикалық және арнайы білім беру кафедрасының доценті; **тел**.: 87711879566

**Бегимова Малика Маратовна** - Қ.Жұбанов атындағы Ақтөбе өңірлік университетінің Психологиялық-педагогикалық және арнайы білім беру кафедрасының ғылыми зерттеу жұмыстарына жауапты, оқытушы, магистр; **тел:** 87751604768

*Қосымша А*

|  |  |
| --- | --- |
| ЖОО атауы |  |
| Білім алушылардың аты жөні |  |
| Курсы |  |
| Оқыту тілі |  |
| Байланыс нөмірі |  |
| Команданың (жеке) электронды почтасы |  |
| Команда жетекшісінің аты жөні |  |
| Ғылыми атағы |  |
| Лауазымы,телефон нөмірі және электронды почтасы |  |